Հրդեհի օջախը հայտնաբերելու համար կազմվում է առաջին գազածխապաշտպանային օղակը հետևյալ կազմով` հրշեջ մասի պետի տեղակալ, ն/ծ կապիտան Վ.Խաչատրյան, տողերիս հեղինակը`(տեսուչ,ն/ծ լեյտենանտի կոչումով) և տեսուչ, կրտսեր լեյտենատ Ա.Մելքոնյան։ Հետախուզության մեկնած օղակի անդամները գտնվում էին խիստ ծխապատված և բարձր ջերմաստիճանի գոտում,իսկ վերադարձի ճանապարհները բարդ և դժվարանցելի էին։ Մեկուսիչ հակագազի թթվածինը սահմանափակ ժամանակահատվածի հաշվարկ ուներ և հետևաբար անդառնալի մարդկային կորուստները կարող էին փաստի առաջ կանգնեցնել։ Հետախուզման հետ միաժամանակ կատարվում էին հրդեհաշիջման աշխատանքներ։